
        REPUBLIKA HRVATSKA
     TRGOVAČKI SUD U OSIJEKU


U  I M E  R E P U B L I K E  H R V A T S K E
R J E Š E N J E


Trgovački sud u Osijeku, po stečajnom sucu mr. sc. Borisu Vukoviću, povodom prijedloga FINANCIJSKE AGENCIJE Regionalni centar Osijek, Podružnica Osijek, L. Jägera 3, Osijek, OIB: 85821130368 za otvaranje stečajnog postupka nad dužnikom VODOGRADNJA OSIJEK d.d., Osijek, Petofi Sandora 206/a, MBS: 030035792, OIB: 84765164046, dana 14. lipnja 2018. godine


r i j e š i o   j e


OBUSTAVLJA SE stečajni postupak nad dužnikom VODOGRADNJA OSIJEK d.d., Osijek, Petofi Sandora 206/a, MBS: 030035792, OIB: 84765164046. 


Obrazloženje


Dana 10. siječnja 2018. godine zaprimljen je na ovome sudu prijedlog FINANCIJSKE AGENCIJE Regionalni centar Osijek, Podružnica Osijek, L. Jägera 3, Osijek, OIB: 85821130368 klasa: 110-07/18-01/04 Ur. broj 04-06-18-120 od 9. siječnja 2018. godine, za otvaranje stečajnog postupka nad dužnikom VODOGRADNJA OSIJEK d.d., Osijek, Petofi Sandora 206/a, MBS: 030035792, OIB: 84765164046.  

U zahtjevu je navela da na dan 8. siječnja 2018. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 5.631.831,95 kn u koji iznos je uračunata kamata i naknada FINE za provedbu ovrhe na novčanim sredstvima dužnika. Navodi da dužnik ima 65 zaposlenih radnika.

FINA je dostavila popis računa i oročenih novčanih sredstava dužnika na dan 8. siječnja 2018. godine te u svom podnesku od 9. siječnja 2018. godine navodi da dužnik na dan 8. siječnja 2018. godine u Jedinstvenom registru računa ima otvorene sljedeće račune i   oročena novčana sredstva: HR882402006110006326 Erste & Steiermärkische bank d.d., HR 5023600001101341253 Zagrebačka banka d.d., HR0725030071100069615 Sberbank d.d., HR6125000091102001994 Addiko Bank d.d., te da na temelju čl. 112. st. 5. Stečajnog zakona dužnik na dan 8. siječnja 2018. godine na ime predujma za namirenje troškova stečajnog postupka ima zaplijenjena novčana sredstva u iznosu od 5.000,00 kn.

Sud je utvrdio da je predlagatelj ovlašten za podnošenje predmetnoga prijedloga u skladu s čl. 110. st. 1. Stečajnog zakona („Narodne novine“ broj 71/15 i 104/17; u daljnjem tekstu SZ), te je donio rješenje o pokretanju prethodnog postupka i imenovao privremenog stečajnog upravitelja (čl. 115. st. 1. i 2. SZ-a), odredio mu dužnosti (čl. 119. st. 2. i 3. SZ-a) i zakazao ročište (čl. 123. i čl. 128. st.1. SZ-a).

	 Na ročištu radi očitovanja o prijedlogu za otvaranje stečajnoga postupka i rasprave o pretpostavkama za ispitivanje uvjeta za otvaranje stečajnog postupka održanom 11. lipnja 2018. godine privremeni stečajni upravitelj dostavio je sudu Očevidnik o redoslijedu plaćanja iz kojega je vidljivo da na navedeni dan dužnik nije u blokadi. 

Također, radi ispitivanja gospodarsko-financijskog stanja dužnika i radi ispitivanja je li dužnik prezadužen izveden je dokaz financijsko – knjigovodstvenim vještačenjem te je sud   za vještaka imenovao ČORLUKA REVIZIJA d.o.o. za reviziju i poslovno savjetovanje, Vinkovci, Trg bana Josipa Šokčevića 2, MBS: 030104376, OIB: 46264001175 stalni sudski vještak za računovodstvo i financije. Na istome ročištu zakonski zastupnik revizorskog društva ČORLUKA REVIZIJA d.o.o. izjavio je da ostaje u cijelosti pri svom nalazu i mišljenju te potvrđuje da je mišljenja da se u ovom konkretnom slučaju sukladno st. 2. čl. 7. SZ- odredba stavka 1.  koja se odnosi na prezaduženost neće primijeniti budući da se prema okolnostima slučaja (razvojnom programu raspoloživim izvorima sredstava, vrsti imovine, pribavljenim osiguranjima i sl.) osnovano može pretpostaviti da će dužnik pravna osoba nastavljanjem poslovanja ispunjavati svoje obveze po dospijeću kako je to navedeno vezano za gospodarsko financijsko stanje dužnika iskazano u nalazu ovoga vještačenja.

Sud je izvršio uvid u spis i dokumente u spisu i to Potvrdu o blokadi računa i novčanih sredstava ovršenika od 29. ožujka 2018., Očevidnik o redoslijedu plaćanja za dužnika na dan 11. lipnja 2018., servis e-Blokade Očevidnik neizvršenih osnova za plaćanje od 14. lipnja 2018. te nalaz i mišljenje revizora ČORLUKA REVIZIJA d.o.o. za reviziju i poslovno savjetovanje, Vinkovci, Trg bana Josipa Šokčevića 2, MBS: 030104376, OIB: 46264001175, te utvrdio da je dužnik postao sposoban za plaćanje kao i da nije prezadužen pa je odlučio kao u izreci temeljem odredbe čl. 128. st. 9. SZ-a. 

Budući da je dužnik do završetka prethodnoga postupka postao sposoban za plaćanje te da nije prezadužen, sud je skladu s čl. 128. st. 9. SZ-a obustavio postupak.


U Osijeku 14. lipnja 2018.           

STEČAJNI SUDAC
mr. sc. Boris Vuković



Zapisničar Danijela Špeletić


UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.
DNA:
-predlagatelju FINA
-dužniku VODOGRADNJA OSIJEK d.d., Osijek, Petofi Sandora 206/a
-privremenom steč. upravitelju Marku Tominac, Vinkovci, Vladimira Nazora 3  
-eOgl. ploča
-riješeno obustavom 
-kal 16.08.2018.

